***COMUNICAT DE PRESĂ***

***EXERCIŢIU - accident feroviar în zona gării din oraşul Găeşti***

Marţi, 29 octombrie a.c., începând cu ora 10:00, în zona gării din oraşul Găeşti, Inspectoratul pentru Situaţii de Urgenţă „Basarab I” al judeţului Dâmboviţa va desfăşura un exerciţiu de cooperare şi conducere, cu forţe şi mijloace în teren, pentru *„Pregătirea, organizarea şi desfăşurarea acţiunilor de intervenţie pe timpul unei situaţii de urgenţă generate de un accident major pe căile de transport feroviar şi activarea Planului Roşu de intervenţie al judeţului Dâmboviţa”*.

Atenţionăm cetăţenii aflaţi în zona respectivă să nu intre în panică, să rămână calmi și să respecte indicaţiile autorităţilor, fiind vorba despre un exerciţiu.

COMPARTIMENT

*INFORMARE ȘI RELAȚII PUBLICE*